 Xizbigaasi wuxuu ahaa kii ugu horeeyay ee siyaasi ah lagana sameeyo Somaaliya, wuxuuna isla durbadiiba wax qabadkiisa ku faafay guud ahaan gayiga Soomaaliya, waxaana ka fircamay laamo oo uu ku yeeshay gobolada dalka, kuwaasoo aad u badnaa mid kastaa uu lahaa maamul maxali ah, oo ka shaqeynayey dhinaca wanaajinta laamahaasi kala duwan oo uu lahaa xizbiga midnimada dhalinyarada Soomaaliyeed waxey si toos ah u hoos imaanayeen maamulka guud ee xarunta xizbigaasi oo ku taalay magaalada Muqdisho ee caasimada Soomaaliya, wuxuuna ahaa mid u heelan una daacad ah ujeedooyinka Xizbiga,balaarintiisa iyo isku dubarikiisa. 